CELEX: 32010D0211
Language: bg
Date: 2010-04-07 00:00:00
Title: 2010/211/ЕС: Решение на Комисията от 7 април 2010 година за изменение на Решение 2008/855/ЕО по отношение на мерките за контрол на здравето на животните, свързани с класическа чума по свинете в Германия (нотифицирано под номер C(2010) 2061) (Текст от значение за ЕИП)

9.4.2010   
            
            
               BG
            
            
               Официален вестник на Европейския съюз
            
            
               L 89/25
            
         РЕШЕНИЕ НА КОМИСИЯТА
   от 7 април 2010 година
   за изменение на Решение 2008/855/ЕО по отношение на мерките за контрол на здравето на животните, свързани с класическа чума по свинете в Германия
   (нотифицирано под номер C(2010) 2061)
   (текст от значение за ЕИП)
   (2010/211/ЕС)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 89/662/ЕИО на Съвета от 11 декември 1989 г. относно ветеринарните проверки по отношение на търговията вътре в Общността с оглед доизграждането на вътрешния пазар (1), и по-специално член 9, параграф 4 от нея,
   като взе предвид Директива 90/425/ЕИО на Съвета от 26 юни 1990 г. относно ветеринарните и зоотехническите проверки, приложими при търговията в Общността с определени видове живи животни и продукти с оглед завършване изграждането на вътрешния пазар (2), и по-специално член 10, параграф 4 от нея,
   като има предвид, че:
   
               (1)
            
            
               С Решение 2008/855/ЕО на Комисията от 3 ноември 2008 г. относно мерките за контрол на здравето на животните, свързани с класическа чума по свинете в някои държави-членки (3) се установяват някои мерки за контрол по отношение на класическата чума по свинете във включените в приложението към въпросното решение държави-членки или в техни региони.
            
         
               (2)
            
            
               Германия информира Комисията за последното развитие по отношение на болестта при дивите прасета в някои райони на федералните провинции Северен Рейн-Вестфалия и Райнланд-Пфалц.
            
         
               (3)
            
            
               От посочената информация става ясно, че класическата чума по свинете при диви прасета е ликвидирана в някои райони от посочените федерални провинции. В съответствие с това областите, в които обстановката се е подобрила, следва да бъдат извадени от списъка в приложението към Решение 2008/855/ЕО, а мерките, предвидени във въпросното решение, следва вече да не се прилагат спрямо тях.
            
         
               (4)
            
            
               От съображения за прозрачност на законодателството на Съюза частта от изложения в приложението към Решение 2008/855/ЕО списък, която се отнася до Германия, следва да бъде заменена с текста в приложението към настоящото решение.
            
         
               (5)
            
            
               Поради това Решение 2008/855/ЕО следва да бъде съответно изменено.
            
         
               (6)
            
            
               Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
            
         ПРИЕ НАСТОЯЩОТО РЕШЕНИЕ:
   Член 1
   В приложението към Решение 2008/855/ЕО част I, точка 1 се заменя с текста в приложението към настоящото решение.
   Член 2
   Адресати на настоящото решение са държавите-членки.
   
      Съставено в Брюксел на 7 април 2010 година.
      
         
            За Комисията
         
         John DALLI
         
            Член на Комисията
         
      
   
   
      (1)  ОВ L 395, 30.12.1989 г., стр. 13.
   
      (2)  ОВ L 224, 18.8.1990 г., стр. 29.
   
      (3)  ОВ L 302, 13.11.2008 г., стр. 19.
   
      ПРИЛОЖЕНИЕ
      
         „1.   Германия
         
         А.   Във федералната провинция Райнланд-Пфалц:
         
                     а)
                  
                  
                     Окръзи Kreise Altenkirchen и Neuwied.
                  
               
                     б)
                  
                  
                     В окръг Kreis Westerwald: общините Bad Marienberg, Hachenburg, Ransbach-Baumbach, Rennerod, Selters, Wallmerod и Westerburg, община Höhr-Grenzhausen на север от автомагистрала A48, община Montabaur на север от автомагистрала A3, община Wirges на север от автомагистрали A48 и A3.
                  
               
                     в)
                  
                  
                     В окръг Landkreis Südwestpfalz: общините Thaleischweiler-Fröschen, Waldfischbach-Burgalben, Rodalben и Wallhalben. В окръг Kreis Kaiserslautern: общините Bruchmühlbach-Miesau на юг от автомагистрала A6, Kaiserslautern-Süd и Landstuhl.
                  
               
                     г)
                  
                  
                     Град Kaiserslautern на юг от автомагистрала A6.
                  
               Б.   Във федерална провинция Северен Рейн-Вестфалия:
         
                     а)
                  
                  
                     В окръг Rhein-Sieg-Kreis: градовете Bad Honnef, Königswinter, Hennef (Sieg), Sankt Augustin, Niederkassel, Troisdorf, Siegburg и Lohmar и общините Neunkirchen-Seelscheid, Eitorf, Ruppichteroth, Windeck и Much.
                  
               
                     б)
                  
                  
                     В окръг Kreis Siegen-Wittgenstein, в община Kreuztal селищата Krombach, Eichen, Fellinghausen, Osthelden, Junkernhees и Mittelhees, в град Siegen селищата Sohlbach, Dillnhütten, Geisweid, Birlenbach, Trupbach, Seelbach, Achenbach, Lindenberg, Rosterberg, Rödgen, Obersdorf, Eisern и Eiserfeld, общините Freudenberg, Neunkirchen и Burbach, в община Wilnsdorf селищата Rinsdorf и Wilden.
                  
               
                     в)
                  
                  
                     В окръг Kreis Olpe, в град Drolshagen селищата Drolshagen, Lüdespert, Schlade, Hützemert, Feldmannshof, Gipperich, Benolpe, Wormberg, Gelsingen, Husten, Halbhusten, Iseringhausen, Brachtpe, Berlinghausen, Eichen, Heiderhof, Forth и Buchhagen, в град Olpe селищата Olpe, Rhode, Saßmicke, Dahl, Friedrichsthal, Thieringhausen, Günsen, Altenkleusheim, Rhonard, Stachelau, Lütringhausen и Rüblinghausen, общината Wenden.
                  
               
                     г)
                  
                  
                     В окръг Märkische Kreis градовете Halver, Kierspe и Meinerzhagen.
                  
               
                     д)
                  
                  
                     В град Remscheid селищата Halle, Lusebusch, Hackenberg, Dörper Höhe, Niederlangenbach, Durchsholz, Nagelsberg, Kleebach, Niederfeldbach, Endringhausen, Lennep, Westerholt, Grenzwall, Birgden, Schneppendahl, Oberfeldbach, Hasenberg, Lüdorf, Engelsburg, Forsten, Oberlangenbach, Niederlangenbach, Karlsruhe, Sonnenschein, Buchholzen, Bornefeld и Bergisch Born.
                  
               
                     е)
                  
                  
                     В градовете Köln и Bonn общините по десния бряг на река Рейн.
                  
               
                     ж)
                  
                  
                     Град Leverkusen.
                  
               
                     з)
                  
                  
                     Окръг Rheinisch-Bergische Kreis.
                  
               
                     и)
                  
                  
                     Окръг Oberbergische Kreis.“